ดัชชีคูร์ลันด์และเซมีกัลเลีย

ดัชชีคูร์ลันด์และเซมีกัลเลีย (, , , ) เป็นดัชชีในภูมิภาคบอลติก โดยก่อตั้งขึ้นในปี 1561 จนในปี 1569 ดัชชีนี้ได้กลายเป็นเครือรัฐของแกรนด์ดัชชีลิทัวเนีย และ เครือจักรภพโปแลนด์–ลิทัวเนีย ตั้งแต่ปี 1569 
ถึงปี 1726 ดัชชีได้เข้าร่วมกับ เครือจักรภพโปแลนด์–ลิทัวเนีย โดย Sejm ในปี 1726 จนในวันที่ 28 มีนาคม 1795 ดัชชีคูร์ลันด์และเซมีกัลเลียได้ถูกผนวกกับจักรวรรดิรัสเซียในการแบ่งโปแลนด์ครั้งที่สาม

ต่อมาดัชชีคูร์ลันด์และเซมีกัลเลียได้จัดตั้งรัฐอายุสั้นขึ้นในวันที่ 8 มีนาคม ถึงวันที่ 22 กันยายน 1918 โดยใช้ชื่อเดียวกัน โดยเป็นแผนที่จะจัดตั้งสหดัชชีบอลติก (United Baltic Duchy) โดย จักรวรรดิเยอรมัน จนเยอรมนียอมจำนนในภูมิภาคบอลติกในช่วงสิ้นสุดสงครามโลกครั้งที่หนึ่ง พื้นที่ดัชชีคูร์ลันด์และเซมีกัลเลียได้กลายเป็นส่วนหนึ่งของประเทศลัตเวีย หลังสงครามโลกครั้งที่หนึ่งจบลง; ดูเพิ่มที่ ดัชชีคูร์ลันด์และเซมีกัลเลีย (ค.ศ. 1918)

ดยุคแห่งคูร์ลัน 

 กอททาร์ด เคตต์เลอร์, 1561–87, หัวหน้าคณะอัศวินลิโวเนียคนสุดท้าย และดยุคแห่งคูร์ลันและเซมีกัลเลียคนแรก
 ฟรีดริช (1587–1642, ปกครองเซมีกัลเลียทางตะวันออก) และ วิลเฮล์ม เคตต์เลอร์ (1587–1616, ปกครองคูร์ลันด์ทางตะวันตก)
 จาคอบ เคตต์เลอร์, 1642–82, บุตรคนเดียวของวิลเฮล์ม เคตต์เลอร์
 ฟรีดริช คาสิเมียร์ เคตต์เลอร์, 1682–98, บุตรคนใหญ่ของจาคอบ เคตต์เลอร์
 ฟรีดริช วิลเฮล์ม เคตต์เลอร์, 1698–1711, บุตรชายคนเดียวที่ยังมีชีวิตรอดของฟรีดริช คาสิเมียร์ เคตต์เลอร์; อภิเษกสมรสกับเจ้าหญิงอันนาซึ่งภายหลังได้ครองราชย์เป็น จักรพรรดินีแอนนาแห่งรัสเซีย, ไร้รัชทายาท
 เฟอร์ดินานด์ เคตต์เลอร์, 1711–37, บุตรคนสุดท้ายของจาคอบ เคตต์เลอร์ที่ยังรอดชีวิตอยู่ หลังการมรณกรรรมของเขา ตระกูลเคตต์เลอร์ ก็ไร้ซึ่งผู้สืบทอด
 เอิร์นส์ โยฮัน ไบรอน, 1737–40, คนโปรดของจักรพรรดินีแอนนาแห่งรัสเซีย; เขาได้รับเลือกโดยขุนนางคูร์ลันภายใต้คำสั่ง
 คณะแห่งดยุค, 1740–58, ไบรอนถูกเนรเทศไปไซบีเรีย/ยาโรสลาฟล์โดยจักรพรรดินีเอลิซาเบทแห่งรัสเซีย
 หลุยส์ เอิร์นส์ แห่งบรันสวิค-ลืนบูร์ก, 27 มิถุนายน – 6 ธันวาคม 1741, ถูกขับไล่หลังการยึดอำนาจในรัสเซีย
 คาร์ลแห่งแซ็กโซนี, 1758–63, โอรสในพระเจ้าออกุสตุสที่ 3, กษัตริย์แห่งโปแลนด์และอีเล็กเตอร์แห่งแซ็กโซนี
 เอิร์นส์ โยฮัน ไบรอน, 1763–69, ได้รับการสถาปนาใหม่โดย แคทเธอรีนมหาราชินี
 ปีเตอร์ ฟอน ไบรอน, 1769–95, บุตรของเอิร์นส์ โยฮัน ไบรอน คูร์ลันด์ถูกรวมกับรัสเซียในค.ศ. 1795 และเขาได้รับเงินเป็นการตอบแทน

อ้างอิง 

ก่อตั้งในปี พ.ศ. 2104
สิ้นสุดในปี พ.ศ. 2338
รัฐสิ้นสภาพในทวีปยุโรป
รัฐและดินแดนที่ก่อตั้งในคริสต์ศตวรรษที่ 16
ประวัติศาสตร์ลัตเวีย